Coreea de Sud a folosit inteligenţa artificială pentru a aduce la viaţă vocea unui cântăreţ mort în 1996.
Pentru prima dată după 25 de ani, vocea lui Kim Kwang-seok va fi auzită live la TV. Televiziunea SBS foloseşte inteligenţa artificială pentru a compune o nouă melodie. Kim Kwang-seok, unul dintre cei mai cunoscuţi artişti din istoria Coreei, a murit în 1996.
Doar pentru că un superstar din muzică a murit, nu înseamnă că nu mai poate să cânte melodii noi. Asta vrea să demonstreze o televiziune din Coreea care se foloseşte de inteligenţa artificială în proiect.Kim Kwang-seok era în anii 80 şi 90 un adevărat superstar în Coreea de Sud. A vândut peste 5 milioane de albume. În 1996 şi-a luat viaţa, însă familia a acuzat mult timp că a fost vorba de crimă.Acum, vocea lui se întoarce pe scenă. Televiziunea naţională SBS a creat un nou program numit Competiţia Secolului: Omul vs inteligenţa artificială. Astfel, Kim va emoţiona din nou o ţară întreagă.